જો કે પાર્ટીના સુત્રોનું માનીએ તો ચૂંટણી ઢંઢેરો પાછલા લાંબા સમયથી તૈયાર થઇ રહ્યો છે. જો કે સુત્રોના આધારે તે પણ સાંભળવા મળ્યું છે કે ભાજપના નેતાઓને પીએમ મોદીની અપીલ પર વધુ વિશ્વાસ છે. અને તે ચૂંટણી ઢંઢેરાના બહાર પાડવામાં થઇ રહેલી વારના આ મુદ્દાને એટલા ગંભીરતાથી નથી લઇ રહ્યા. તો બીજી તરફ ભાજપના રાષ્ટ્રીય મહાસચિવ ભુપેન્દ્ર યાદવ જણાવ્યું છે કે ગુજરાત ભાજપ જલ્દી જ તેનો ચૂંટણી ઢંઢેરો બહાર પાડશે. ત્યારે જોવાનું તે રહે છે કે આ ચૂંટણી ઢંઢેરામાં પાટીદારોથી લઇને દલિત સમાજના લોકો અને સુવર્ણો માટે કોઇ ખાસ સહાય બહાર આવે છે કેમ? સાથે જ ખેડૂતો અને રોજગારી મામલે શું ભાજપ કોઇ ખાસ યોજના લાવે છે કેમ તે પણ જોવું રહ્યું. જો કે હવે કોંગ્રેસ પછી ભાજપ પણ જલ્દી જ તેનો ચૂંટણી ઢંઢેરો બહાર પાડશે તેમ મનાઇ રહ્યું છે.